TV7 JERUUSALEMMA UUDISED
Meie tänased teemad -
Ehud Olmertist sai esimene vangi mõistetud Iisraeli peaminister
Hillary Clinton kahtleb Iraani võimaliku tuumaleppe efektiivsuses
Iisrael tahab, et ÜRO arvestaks juutide pühadega
Iisraeli Julgeolekuväed osalevad röövitud Nigeeria tüdrukute otsinguis
Prantsuse juutide emigratsioonis on toimunud järsk tõus
TV7 Jeruusalemma Uudistest - Shalom!
The Jerusalem Posti teatel mõistis Tel Avivi rahukohtunik David Rozen
Iisraeli ekspeaminister Ehud Olmerti kahe altkäemaksujuhtumi eest
nn Holylandi kinnisvaratehingu kohtuprotsessis
kuueks aastaks vangi.
Olmert tahab otsuse Ülemkohtusse edasi kaevata.
Kohtunik lükkas kõigi kohtuasja süüdistatute vahistamise
ja vangistamise 1. septembrile.
Olmert võib juhtumi keerukuse tõttu veelgi rohkem pikendust saada.
Kohtuasi hõlmab ka Olmerti poolt Ülemkohtule esitatud kaebust
seoses 2012. a juuli Jeruusalemma korruptsiooniprotsessiga,
ja järge ootav süüdistus väite suhtes, nagu oleks Olmert takistanud
oma endisel tippabil riigiga koostööd teha.
Tel Avivi rahukohtuniku Rozeni sõnul peab pettust puudutav kohtuotsus
olema seda karmim, mida kõrgemal ühiskondlikul positsioonil isik on
ning Rozeni väitel on Olmert olnud redeli tipus.
Ha'aretzi teatel kahtleb USA endine välisminister
ja võimalik presidendikandidaat Hillary Clinton,
kas Iraan järgiks oma tuumaprogrammi kärpivat lepingut.
Clintoni väitel hindab Obama lõppleppe võimaluseks 50:50.
Clinton kõneles eelmisel kolmapäeval Washingtonis
USA Juudi Komisjoni ülemaailmsel konverentsil.
Clinton nimetas Iraani ja P5+1 maade vahelisi kõnelusi lubavaks arenguks,
mida USA peab liitlastega testima,
et näha mida on võimalik kõnelustega saavutada.
Clinton, kes pole veel teatanud, kas osaleb 2016. a presidendivalimistel,
rääkis oma saavutustest välisministrina,
rõhutades tööd Iraani toomiseks tuumakõneluste laua taha.
Clinton osutas ka jõupingutustele
säilitada usaldusväärsed suhted Iisraeliga,
mis polevat tema jaoks üksnes kohus, vaid privileeg olla Iisraeli sõber.
Iisraeli-palestiinlaste rahukõneluste nurjumise kohta ütles Clinton,
et pole raske kujutleda, milline lõpplepe välja näeb,
kuid rõhutas, et leping nõuab kõigi osapoolte poliitilist tahet.
Clinton kordas USA pühendumist Iisraeli julgeolekule, öeldes,
et see ei kõigu kunagi.
Viidates Iraani ja 5+1 maade eelmise nädala kohtumisele Viinis,
ütles Clinton, et Iraan pole järginud kõiki varasemaid lubadusi.
Clintoni sõnul on lähikuud otsustavad
ja USA ei tohi leppida halva lepinguga.
USA peab olema kindel, läbinägelik ja valmis kõnelustest loobuma
ning lisama hea leppe saavutamiseks vajadusel survet,
ning olematu leping olevat parem kui halb leping.
Clintoni nägemuse järgi ei saa ega tohi aktsepteerida lepet,
mis ohustaks Iisraeli või USA rahvuslikku julgeolekut.
Clintoni sõnul pole lepingul,
mis lubab Iraanil endiselt terroriste toetada
ja regioonis vaenulikult käituda, mingit väärtust.
Arutz Sheva teatel taotleb Iisrael,
et ÜRO tunnustaks juutide pühimat päeva Yom Kippuri.
Iisraeli ÜRO saatkond avalikustas eelmisel nädalal
ametliku tunnustamise kampaania.
ÜRO on kehtestanud 10 ametlikku püha,
mille hulgas on jõulud ja moslemite Eid-al-Fitr.
Ühenduse ametlikus kalendris pole siiski ühtki vastavat juudi püha.
Iisraeli ÜRO saadiku Ron Prosori sõnul
edendab ÜRO ühelt poolt koostööd ja pühendumist rahvaste seas,
ja asetab samas usundid erinevatele tasanditele.
Kolmest monoteistlikust usundist viitab ÜRO kalender vaid kahele.
Selline diskrimineerimine peab lõppema,
ütles Prosor uudistetoimetuse AFP teatel.
Ametliku pühadekalendri sisu otsustas kunagi ÜRO Peaassamblee,
mis lisas sinna 1988. a kaks moslemite tähtsaimat päeva.
Juutide suurim püha Yom Kippur ehk Suur lepituspäev
on pühendatud paastule ja palvele
ning seda tähistavad ka paljud sekulaarsed juudid.
Israel Today teatel saabusid Iisraeli Julgeolekuväed
eelmisel teisipäeval Nigeeriasse
aitama 200 röövitud kristliku tüdruku otsingutel.
Tüdrukud röövis radikaalne islamirühmitus Boko Haram,
mis kavatses tüdrukud vangi jätta ja nad islamisse pöörata,
kuni Nigeeria valitsus vabastab rühmituse vangistatud liikmed.
Nigeeria valitsus ei rahuldanud islamirühmituse nõudmisi,
vaid palus rahvusvaheliselt kogu- konnalt abi tüdrukute vabastamiseks.
Iisrael vastas kiiresti palvele.
Peaminister Netanyahu sõnul
oli Iisrael valmis aitama tüdrukute leidmisel
ja võitluses Nigeeriat tabanud julma terrorismi vastu.
Koju jõudnud IDF ohvitseri sõnul
pakkus Iisrael algusest peale igakülgset abi.
Eelmise nädala algul aitasid terrorismivastased väed
luureinfo kogumisel ja nõustasid Nigeeria vägesid,
kuidas Boko Harami ohtu kõige paremini tõrjuda.
Ynet Newsi teatel on Prantsuse juutide Iisraeli kolimine
jõuliselt kasvanud.
Juudi Agentuuri teatel kasvas immigratsioon tänavu I kvartalis
eelmise aastaga võrreldes pea neljakordseks
ja võib jõuda aasta lõpuks rekordilise tasemeni.
Ülemaailmse juutide immigratsiooni ja Iisraeli integreerimisega tegeleva
Iisraeli Juudi Agentuuri teatel kolis Prantsusmaalt
jaanuarist märtsini Iisraeli 1407 inimest.
Aasta varem oli sama arv 353.
Nende arvude valguses kolib agentuuri Prantsuse osakonna juhi
Ariel Kandeli sõnul lähiajal Iisraeli üle 5000 prantslase,
mida pole juhtunud kunagi varem pärast 1948. a ehk Iisraeli rajamist.
Kandeli sõnul põhjustab kolimise kasvu
Prantsusmaa antisemitistlik õhkkond ja maal valitsev sünge majandusseis.
Prantsuse juudikogukond on üks Euroopa suurimaid,
koosnedes ca 500 000 inimesest.
Prantsuse juutide immigratsioon Iisraeli on vähehaaval kasvanud.
2012. a lahkus sealt 1907 isikut ja mullu oli lahkujaid 3280.
Pärast 1948. a on kogu maailmast Iisraeli kolinud üle 3 miljoni inimese,
kelle seas Prantsusmaalt saabunuid on ca 90 000.
Need olid meie tänased uudised. Shalom ja kohtumiseni!
Tõlge: Monika Jaaguri